ኃላፊነቱን በይበልጥ ለመሸከም የሚጠበቅባቸው ደግሞ፤ በኅብረ ብኄር ተዋቅረው የተደራጁ ናቸው። ምክንያቱም፤ ኢትዮጵያን የሚመለከቷት እንደ ኪራይ ቤት ሳይሆን፤ እንደ ዘለዓለማዊ ሀገራቸው አድርገው ስለሚያምኑባት ነው። " ለእኛ ያልሆነች ኢትዮጵያ ትበጣጠስ! " ከሚሉት ክፍሎች ጋር ፤ በዕምነትም ይሆን በአመለካከት አይገናኙም ። በዚህ ምክንያት፤ እስከዛሬ ድረስ በኅብረት ለመስራት ሳይቻል ቀርቷል ። ይህ ልዩነት ካልተወገደ ፤ ወይም ደግሞ ካልጠበበ ፤ አብሮ የመስራቱ እድል እንደጠበበ ይቆያል ። ዘለዓለማዊቷ ኢትዮጵያ ህያው ሆና መቀጠል አለባት የሚለው የአንድነት ኃይል ጠንክሮ ከወጣ፤ ( መውጣትም አለበት ) ልዩነቱ ሊጠብ ይችላል ብለው የሚያምኑ ቁጥራቸው በእጅጉ በርካታ ነው። " ኢትዮጵያ መኖር አለባት " የሚለው ኃይል፤ የማታ ማታ አቸናፊ ሆኖ እንደሚወጣ ማንም ሊጠራጠር አይችልም። የጊዜ ጉዳይ ነው ! ጊዜው ሳይመሽ ሁሉም ሰልፉን አሁኑኑ ማሳመር አለበት !